Hætt við aukinni hálku
Með kvöldinu gengur veður niður sunnan- og suðvestanlands. Hitinn kemst þá rétt yfir frostmark og um leið eykst hálkan. Á Austfjörðum er spáð stórhríð með hvassviðri og talsvert mikilli ofankomu í kvöld, nótt og fram á morgundaginn. Einkum á það við um fjallvegina.
Einnig ofanhríð suðaustanlands í kvöld, en þar ætti að hlána með krapasnjó í nótt.
Hálkublettir eru á  Sandskeiði, Hellisheiði og í Þrengslum en á Suðurlandi er víða nokkur hálka eða jafnvel snjóþekja. Hálka og skafrenningur er á Reykjanesbraut og ýmist snjóþekja, hálkublettir eða skafrenningur á Suðurnesjum. Suðurstrandarvegur er ófær sem og Krýsuvíkurleið en þungfært á Vatnsleysuströnd.
Á Vesturlandi eru hálkublettir eða hálka en þæfingsfærð er á Fróðárheiði. Hálka og snjóþekja er á flestum vegum á Vestfjörðum. Á Norðurlandi er víðast hvar snjóþekja, hálka og éljagangur. Skafrenningur er sumstaðar í Húnavatnssýslu. Þæfingsfærð er á Þverárfjalli.
Norðaustanlands er hálka, snjóþekja og skafrenningur. Þungfært og skafrenningur er á Hólasandi og flughálka í Þistilfirði. Hálka eða hálkublettir eru um allt austanvert landið. Þungfært er á Breiðdalsheiði og ófært á Öxi.
Hálkublettir eru á köflum á Suðausturlandi en snjóþekja vestast.
Með kvöldinu gengur veður niður sunnan- og suðvestanlands.
Hitinn kemst þá rétt yfir frostmark og um leið eykst hálkan.
Á Austfjörðum er spáð stórhríð með hvassviðri og talsvert mikilli ofankomu.
Á Suðurlandi er víða nokkur hálka eða jafnvel snjóþekja.
Hálka og skafrenningur er á Reykjanesbraut og ýmist snjóþekja, hálkublettir eða skafrenningur á Suðurnesjum.
Á Vesturlandi eru hálkublettir eða hálka en þæfingsfærð er á Fróðárheiði.
Hálka og snjóþekja er á flestum vegum á Vestfjörðum.
Norðaustanlands er hálka, snjóþekja og skafrenningur.